**Julianna Margulies**, nada o 8 de xuño de 1966 en Spring Valley, estado de Nova York, é unha actriz e produtora estadounidense. Tras interpretar varios pequenos papeis logrou o éxito co seu papel como a enfermeira Carol Hathaway no drama médico da NBC ER, rol polo que gañou un premio Emmy. No 2009, comezou a interpretar o papel de Alicia Florrick, personaxe principal no drama legal estadounidense *The Good Wife* na CBS que gañou un Globo de Oro, oito Screen Actors Guild Awards, un Satellite Awards, dos Television Critics Association Awards e tres Emmy, o último no 2014 como Mellor Actriz de Drama.

Gañou en oito ocasións o Screen Actors Guild Awards, converténdose na segunda muller máis veces premiada despois de Julia Louis-Dreyfus e foi nomeada ata en 17 ocasións, o que é tamén un récord nestos premios. Gañou seis veces polo seu traballo en ER, e dúas veces pola súa actuación en *The Good Wife*. En 2015, a revista *TIME* presentouna como unha das "100 persoas máis influíntes do mundo" e ten unha estrela no Paseo da Fama de Hollywood. Foi unha persoa activa para que a denominada Lei de Erin, contra o abuso infantil, fose aprobada nos estados dos Estados Unidos.

Traxectoria
-----------

### Primeiros Anos

Margulies naceu en Spring Valley (NY), é a máis nova de tres irmás. Estudou na Green Meadow Waldorf School. O seu pai é un creativo publicitario en Madison Avenue e a súa nai unha antiga bailarina do American Ballet Theatre. De pequena, viviu en Nova York, Francia e Inglaterra. Aínda que seus pais son xudeus, e viviron unha tempada en Israel, antes de nacer Julianna, volveron a Nova York e a nai de Margulies converteuse ao catolicismo e criou a Julianna na fe católica.

Licenciouse no Sarah Lawrence College, onde actuou en varias obras. Tras a universidade, Julianna estudou un tempo con James Prince no Acting Studio de NY. O seu primeiro papel no cine, en 1991, foi como prostituta na película de Steven Seagal: *Out for Justice*.

### Carreira

No 1994, Margulies foi seleccionada para un papel no episodio piloto de ER, cunha personaxe que, desanimada pola súa relación co personaxe de George Clooney, intenta suicidarse. Supoñíase que a personaxe ía morrer, pero tras a resposta positiva da audiencia á súa personaxe, a trama modificouse e Margulies continuou a interpretar a enfermeira Carol Hathaway durante seis anos, e obtivo un nomeamento aos Emmy por cada un dos anos nos que actuou na serie, e premio pola súa actuación no primeiro ano.

Provocou moitísimo ruído nos medios o feito de que Julianna Margulies rexeitara unha oferta de 27 millóns de dólares por permanecer na serie, salario que a convertería nunha das actrices mellores pagadas na televisión. Tras abandonar a serie, traballou regularmente tanto en teatro como na pantalla. En teatro apareceu no MCC Theater coa produción *Intrigue With Faye* de Kate Robin e no Lincoln Center coas producións de Jon Robin Baitz, *Then Unknowns*.

O seu traballo para o cine tras ER inclúe *Evelyn* con Pierce Brosnan e *Barco fantasma* con Gabriel Byrne e Ron Eldard. Foi a protagonista e narradora (Morgaine) na miniserie de 2001 da TNT, *The Mist of Avalon*. En 2004 foi invitada en dous episodios da cuarta temporada do éxito televisivo *Scrubs*. Tamén protagonizou outra miniserie da TNT, *The Grid* no 2004. En abril de 2006, apareceu na película *Snakes on a Plane*, como a auxiliar de voo Claire Miller. En decembro de 2006 interpretou a Jennifer Bloom na miniserie de SyFy, *The lost room*.

Nunha entrevista con tvguide.com en agosto de 2006, Margulies admiteu que estivo a piques de aceptar unha oferta para volver a Urxencias para unha trama de 4 episidios con Noah Wyle que se filmaría en Hawaii durante a temporada 2005-2006. Porén, rexeitouno no último minuto. Nesa mesma entrevista dixo que aprecia o feito de que os produtores da serie lle pidan que volva cada ano, cousa que a ela "lle encanta que o fagan".

Ata 2016, Margulies interpretou a Alicia Florrick na serie de CBS *The Good Wife*, ano no que se deu por finalizada a nomeada serie. Era unha avogada que regresa á práctica legal despois de que o seu marido (interpretado por Chris Noth) dimitira como Fiscal do Estado de Illinois debido a un escándalo sexual e a corrupción.

No 2009, recibiu o NYWIFT Muse Award que se entrega ás mulleres que traballan en cine e televisión. O 17 de xaneiro de 2010, Margulies gañou un Golden Globe polo seu papel en The good wife e o 23 de xaneiro, bateu o seu propio rércord ao recibir o seu terceiro premio do Sindicato de Actores polo seu papel. Tamén ese ano, Margulies foi nomeada como Mellor Actriz en Serie dramática nos Emmy, o seu sétimo nomeamento ao Emmy, que acabou perdendo ante Kyra Sedgwick. O 30 de xaneiro de 2011 gañou outro premio Screen Actors Guild polo seu papel, mentres que *The Good Wife* foi novamente nomeada a mellor elenco nun espectáculo de televisión, pero perdeu ante Boardwalk Empire. O 14 de xullo de 2011, foi nomeada para un segundo Emmy a Mellor Actriz en serie dramática, premio que finalmente gañou na cerimonia dos premios Emmy o 18 de setembro de 2011. No 2014, gañou o seu terceiro Emmy, batendo novamente o seu propio récord, debido á súa actuación en The Last Call, no episodio 16 da temporada 5; este capítulo sirve como despedida da personaxe Will Gardner, interpretado por Josh Charles.

### Vida persoal

Margulies e o avogado Keith Lieberthal casaron o 10 de novembro de 2007, en Lenox, Massachusetts. Teñen un fillo, Kieran Lindsay Lieberthal, nado o 17 de xaneiro de 2008.

Filmografía
-----------

### Cinema

| Ano | Título | Personaxe |
| --- | --- | --- |
| 1991 | *Buscando xustiza* | Rica |
| 1997 | *Traveller* | Jean |
| 1997 | *Paradise Road* | Topsy Merritt |
| 1998 | *The Newton Boys* | Louise Brown |
| 1998 | *A Price Above Rubies* | Rachel |
| 2000 | *What's Cooking?* | Carla |
| 2000 | *Dinosaur* | Neera |
| 2001 | *The Big Day* | Sara |
| 2002 | *The Man from Elysian Fields* | Dena |
| 2002 | *Evelyn* | Bernadette Beattie |
| 2002 | *Love Gets You Twisted* | Narradora |
| 2002 | *Barco fantasma* | Maureen Epps |
| 2005 | *Slingshot* | Karen |
| 2006 | *The Darwin Awards* | Carla |
| 2006 | *Snakes on a Plane* | Claire Miller |
| 2006 | *Beautiful Ohio* | Mrs. Cubano |
| 2009 | *City Island* | Joyce Rizzo |
| 2013 | *Tipos legais* | Nina Hirsch |

### Televisión

| Ano | Título | Personaxe | Notas |
| --- | --- | --- | --- |
| 1993 | *Murder, She Wrote* | Rachel Novaro | 1 episodio |
| 1993 | *Law & Order* | Tte. Ruth Mendoza | 1 episodio |
| 1994–2000; 2009 | *ER* | Carol Hathaway | Personaxe recorrente (1994–2000, 2009) |
| 1994 | *Homicide: Life on the Street* | Linda | 2 episodios |
| 1994 | *Philly Heat* | Anabella Larigo |  |
| 2001 | *Jenifer* | Jenifer's Psychiatrist |  |
| 2001 | *Breast Health: New Hope* | Narradora/Convidada | Miniserie de televisión |
| 2001 | *The Mists of Avalon* | Morgana | Miniserie de televisión |
| 2003 | *Hitler: The Rise of Evil* | Helene Hanfstaengl | Telefilme |
| 2004 | *Scrubs* | Neena Broderick | 2 episodios |
| 2004 | *The Grid* | Maren Jackson | Miniserie de televisión |
| 2006 | *The Lost Room* | Jennifer Bloom | Miniserie de televisión |
| 2006–07 | *The Sopranos* | Julianna Skiff | 4 episodios |
| 2006 | *The Armenian Genocide* | Narradora | Documental |
| 2007 | *American Masters* | Narradora |  |
| 2008 | *Canterbury's Law* | Elizabeth Canterbury | Tamén produtora |
| 2009–2016 | *The Good Wife* | Alicia Florrick | Serie de televisión |

Notas
-----

1. ↑  "More SAG Awards Presenters Named". *sagaftra.org* (en inglés). 17 de xaneiro de 2013. Consultado o 30 de setembro de 2019.
2. ↑  Beachum, Chris (10 de decembro de 2014). "SAG Awards: Edie Falco sets record with 21st nomination; Julianna Margulies could win record 9th time". *goldderby.com* (en inglés). Consultado o 30 de setembro de 2019.
3. 1 2  Gillibrand, Kirsten (15 de abril de 2015). "Julianna Margulies". *time.com* (en inglés). Arquivado dende o orixinal o 17 de abril de 2019. Consultado o 30 de setembro de 2019.
4. 1 2  Davis (2009); pp. 173-174
5. ↑  Siebert, TW (marzo 1998). "Julianna Margulies. The Well Rounded Interview". *well-rounded.com* (en inglés). (Arquivado dende o orixinal, o 29 de abril de 2008). Archived from the original on 29 de abril de 2008. Consultado o 30-9-2019.
6. 1 2  "Juliana Margulies". *tvguide.com* (en inglés). Consultado o 30-9-2019.
7. ↑  Rhone, Paysha (17 de novembro de 2007). "Julianna Margulies Quietly Gets Married". *people.com* (en inglés). Consultado o 30 de setembro de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Julianna Margulies Modificar a ligazón no Wikidata*** |

### Bibliografía

* Davis, Patti (2009). *The Lives Our Mothers Leave Us: Prominent Women Discuss the Complex, Humorous, and Ultimately Loving Relationships They Have with Their Mothers* (en inglés). Carlsbad, CA.: Hay House. ISBN 978-1401921620.

### Ligazóns externas

* Ficha na IMDb *(en inglés)*

|  |  |
| --- | --- |
| Control de autoridades | 
* Wd: Q229714
* WorldCat
* VIAF: 96938791
* Allmovie: p45427
* AlloCiné: 31579
* BIBSYS: 7012173
* BNE: XX1416055
* BNF: 140714831
* CANTIC: a11186987
* CineRessources: 123343
* EBID: ID
* FAST: 1547935
* GND: 139779426
* IBDB: 392131
* IMDb: nm0000523
* ISNI: 0000000078413877
* LCCN: no99013305
* Munzinger: 00000032611
* NKC: xx0100216
* NLA: 41184029
* NNDB: 000026011
* NTA: 24164450X
* Rotten Tomatoes: julianna\_margulies
* SUDOC: 130641804
* TMDb: 25654
* TVcom: julianna-margulies
* WikiTree: Margulies-14

 |